ལྷོ་ཁ་ས་འདི་ཉིད་ཡར་ཀླུང་གཙང་པོ་རྒྱུག་ཁུལ་དུ་ཆགས་ཡོད་ཅིང་།ལོ་རྒྱུས་ཐོག་ཡར་ཀླུང་ཞེས་འབོད་ལ།དེ་བོད་ཀྱི་རིག་གནས་དར་ཡུལ་དང་།བཙན་པོའི་རྒྱལ་རབས་དང་ཕག་གྲུའི་རྒྱལ་རབས་ཀྱི་གནས་ཡུལ་ཡང་ཡིན།ཚད་ལྡན་ཡིག་ཆ་དང་དམངས་ཁྲོད་ངག་རྒྱུན་ལྟར་ན།ལོ་ཁྲི་བཞི་དང་ལྔའི་གོང་དུ།ཡར་ཀླུང་ཁུལ་ལ་བོད་པའི་མེས་པོ་འཚོ་སྡོད་བྱེད་ཀྱི་ཡོད་ལ།སྤྱི་ལོའི་སྔོན་གྱི་དུས་རབས་གཉིས་པའི་དུས་འགོར།བོད་རྒྱལ་དང་གཉའ་ཁྲི་བཙན་པོས་བཙན་པོའི་རྒྱལ་རབས་ཀྱི་འགོ་བཙུགས་པ་ཟད།ཕྱིས་མི་རབས་མང་པོས་བཙན་པོའི་སྲིད་དབང་དར་སྤེལ་བཏང་བ་དང་ལམ་སྲོལ་གཏོད།བཙན་པོའི་དགུ་པ་སྤུ་དེ་གུང་རྒྱལ་གྱི་དུས་སུ།ཡར་ཀླུང་ཁུལ་དུ་ཨར་ལས་དར་ནས་ཡུར་བུ་བཅོས།རི་ཆུ་ཞིང་ཐང་དུ་དྲངས་ནས།ས་རྒོད་སློག་པ་མ་ཟད་ཤིང་བཤོལ་ལ་བརྟེན་ནས་ཞིང་རྨོད།བཙན་པོ་བཅུ་གཅིག་པ་ཨེ་ཤོ་ལེགས་ཀྱི་དུས་ལ།གཡག་གཉིས་ཀྱིས་ཉིན་གཅིག་རྨོད་པའི་ས་ཞིང་གི་རྒྱ་ཁྱོན་ལ་དོར་གཅིག་ཅེས་གཏན་འཁེལ་བཟོས།བཙན་པོ་དགུ་པ་པུ་དེ་གུང་རྒྱལ་ནས་བཙན་པོ་བཅོ་ལྔ་པ་ཨི་ཤོ་ལེགས་བར།ཡར་ལྷ་ཤམ་ཆུའི་རྒྱུག་ཁུལ་འཕྱིང་ཁུལ་སྟེ།ད་ལྟ་འཕྱོངས་རྒྱས་རྫོང་དུ།སྔ་རྗེས་སུ་སྟག་རྩེ་དང་།དགུན་རྩེ།ཡང་རྩེ།ཁྲི་རྩེ།རྩེ་མོ།འཕྱོངས་རྒྱས།ཁྲི་་འཕང་མཐོ་སོགས་ཕོ་བྲང་དྲུག་བསྐྲུན་ནས།འཕྱོངས་རྒྱས་འདི་ཉིད་ཡར་ཀླུང་ཚོ་པའི་རྒྱལ་སར་གྱུར།བཙན་པོ་ཉེར་བརྒྱད་པ་ལྷ་ཐོ་ཐོ་རི་གཉན་བཙན་གྱི་རིང་།སངས་རྒྱས་ཆོས་ལུགས་ཡར་ཀླུང་ཁུལ་དུ་དར།བཙན་པོས་པནྡྲི་ཏ྄་བློ་སེམས་འཚོ་དང་ལོ་ཙཱ་བ་ལི་ཐེ་སི་རྣམ་གཉིས་ཀྱིས་བོད་དུ་གདན་དྲངས་པའི་སྐུ་གསུང་ཐུག་རྟེན་ལ་གཉན་པོ་གསང་བ་ཞེས་སུ་གསོལ་སྟེ།ཕོ་བྲང་ཡུང་བུ་གླ་མཁར་དུ་བཞུགས་སུ་གསོལ་པས།དེ་ནི་བོད་ཀྱི་སངས་རྒྱས་ཆོས་ལུགས་ཀྱི་སྐུ་གསུང་ཐུགས་རྟེན་ཐོག་མ་དེ་ཡིན།སྤྱི་ལོའི་དུས་རབས་དྲུག་པ་ཡས་མས་སུ་ཡར་རླུང་རྒྱུད་བྲན་གཡོག་སྤྱི་ཚོགས་ལ་སླེབས་ཤིང་།ལྕགས་དང་།ཟངས།དངུལ་སོགས་བཙོ་སྦྱང་བྱེད་པ་དང་།ལྕགས་རིགས་ཀྱི་མཚོན་ཆ་བཟོ་ཐུབ་ཀྱི་ཡོད།བཙན་པོ་སོ་གཅིག་པ་སྟག་རི་གཉན་གཟིགས་ཀྱིས་དབང་སྒྱུར་རིང་བཙན་པོའི་རྒྱལ་རབས་འཛུགས་རྒྱུར་དངོས་པོའི་གྲ་སྒྲིག་བྱེད་འགོ་བརྩམས།དེའི་སྲས་བཙན་པོ་སོ་གཅིས་པ་གནམ་རི་སྲོང་བཙན་གྱིས་སྲིད་དབང་བཟུང་བའི་རྗེས།ཉེ་འཁོར་འཚོ་པ་དབང་སུ་བསྡུས་ནས་ས་རྒྱ་ཆེ་རུ་བཏང་བས།ཡར་ཀླུང་ཚོ་པ་འདི་ཉིད་བོད་ཀྱི་ཚོ་པ་སྟོབས་ཆེ་ཤོས་སུ་གྱུར།